[{"text_idx": "#000000", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach"}, {"text_idx": "#000001", "text": "Mae delwedd o arolwg sonar amlbaladr o ardal tua deng milltir i\u2019r gogledd-orllewin o Ynys Enlli yn dangos llongddrylliad yr U-87 a gollwyd gyda\u2019i holl griw o 43 llongwr ar Ddiwrnod Nadolig 1917. Cafodd y llong danfor Almaenig ei tharo gan un o longau\u2019r llynges Brydeinig yn fuan ar o\u0302l iddi suddo llong fasnach gerllaw."}, {"text_idx": "#000002", "text": "Yn 2018 darganfu ti\u0302m arolygu morol Prifysgol Bangor longddrylliad yr U-87, llong danfor Almaenig, yn nyfroedd Cymru oddi ar Ynys Enlli. Cafodd y llongddrylliad ei ddynodi\u2019n \u2018safle wedi\u2019i warchod\u2019 o dan Orchymyn 2019 Deddf Gwarchod Gweddillion Milwrol 1986 (Dynodi Llongau a Safleoedd Rheoledig). Gall deifwyr edrych ar y safle ond ni chaniateir iddynt gyffwrdd a\u0302 dim na mynd i mewn i\u2019r llong-U."}, {"text_idx": "#000005", "text": "Ond er gwaethaf yr adroddiadau hyn, dengys y delweddau newydd o\u2019r llong-U ei bod yn gorwedd yn gyfan ar wely\u2019r mo\u0302r. Er iddi gael ei thyllu, fe suddodd i\u2019r gwaelod heb dorri\u2019n ddarnau. Yn y ddelwedd, gellir gweld y toriad mawr yn y corff a wnaed gan yr HMS P56 yn gogwyddo\u2019n o\u0302l tuag at y tw\u0302r rheoli. Ni ddihangodd y criw, a sylweddolwn heddiw ein bod ni\u2019n edrych ar fedd rhyfel, efallai am y tro cyntaf mewn mwy na chan mlynedd."}, {"text_idx": "#000007", "text": "Gwyliwch y ffilm animeiddiedig sy\u2019n dangos sut y cafodd ei suddo yma: "}, {"text_idx": "#000008", "text": "Dyma restr o aelodau\u2019r criw a gollwyd pan suddwyd y llong danfor:"}, {"text_idx": "#000014", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach\nAnimeiddiad : Carcharorion Almaenig mewn ymgais feiddgar i ddianc o\u2019r Gogarth, Llandudno"}]